מהי מדיניות אישורים?
כל גורם מאשר (CA) מחזיק בקבוצה של כללים הנוגעים לסוג האישורים שברצונו ליצור. קווי מדיניות אלה מתפרסמים לעתים קרובות בעמודי האינטרנט של הבעלים של הגורם המאשר, ועשויים להימצא גם בתוך האישורים בצורה אלקטרונית מוטבעת. אם המחשב שלך מאמת אישור בהצלחה, תוכל/י להניח בבטחה כי הגורם המאשר שחתם עליו קבע כי קווי המדיניות שלו נלקחו בחשבון; זאת, בהנחה שהינך נותן/ת אמון בגורם המאשר עצמו. לדוגמה, תוכל/י להניח שכתובת הדוא״ל הכלולה באישור אכן שייכת לבעלי הזהות הדיגיטלית של האישור.

מהי מדיניות אמון?
מדיניות אמון היא הליך תוכנה הקובע כיצד ניתן להעריך אישור (מהי מידת המקוריות שלו). לא כל האישורים נוצרים בצורה זהה. אישורים נוצרים למטרות שונות ומוערכים באופן שונה. מדיניות אמון מעריכה אישור על-פי האופן שבו ייעשה בו שימוש (דוא״ל לחתימה או אימות באינטרנט, לדוגמה).